พอดีแฟนผม เพิ่งหมดประจำเดือนได้1อาทิตย์​แล้วผมได้มีอะไรกับแฟน ใส่ถุงทุกรอบ รอบแรกไม่มีรั่ว รอบ2ใส่ถุง สอดใส่ไม่กี่ที แล้วออก แต่ดันถุงยางหลุดด้วย แฟนก็เลยกินยาฉุกเฉิน​ไป กินตามปกติ 2 เม็ด ตามเวลากำหนด แต่เม็ด2กินน้ำตามไม่ทันกลืนมันละลายในปาก รอมา3วัน​แล้วครับ แต่ประจำเดือนยังไม่ครับ
สวัสดีค่ะ ยาคุมฉุกเฉินคือยาคุมที่ประกอบไปด้วยฮอร์โมนเพศในระดับสูง มีข้อบ่งชี้กรณีที่มีความผิดพลาดในการคุมกำเนิดประเภทอื่นมา เช่นถุงยางขาด ถุงยางหลุด หรือกินยาคุมแบบแผงอย่างไม่ถูกต้อง โดยการกินยาคุมฉุกเฉินจะสามารถใช้หลังมีเพศสัมพันธ์ได้ ยาจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้การที่ยาละลายในปากก่อนกลืนดังกล่าวมานั้น ไม่น่าจะมีผลต่อประสิทธิภาพยค่ะ หากกินยาครบ 2 เม็ดตามเวลาที่ข้างฉลากกำหนด ยาน่าจะยังมีประสิทธิภาพได้เท่าเดิมประจำเดือนที่คลาดเคลื่อนจากยาคุมฉุกเฉินนั้นอาจจะเกิดได้ และคลาดเคลื่อนไปได้ประมาณ 7 วัน แต่ไม่ควรทำให้มาช้าเกิน 35 วันจากรอบก่อนค่ะ แนะนำว่าถ้าไม่สบายใจ หรือประจำเดือนมาช้าผิดปกติไปแล้ว ควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุอื่นๆเช่นความผิดปกติของมดลูกหรือรังไข่ต่อไป